CELEX: 62017CA0715
Language: mt
Date: 2020-04-02 00:00:00
Title: Kawża C-715/17, C-718/17 u C-719/17: Sentenza tal-Qorti tal-Ġustizzja (It-Tielet Awla) tat-2 ta’ April 2020 – Il-Kummissjoni Ewropea vs Ir-Repubblika tal-Polonja, Il-Kummissjoni vs L-Ungerija, Il-Kummissjoni vs Ir-Repubblika Ċeka, (Nuqqas ta’ Stat li jwettaq obbligu – Deċiżjonijiet (UE) 2015/1523 u (UE) 2015/1601 – Artikolu 5(2) u (4) sa (11) ta’ kull waħda minn dawn id-deċiżjonijiet – Miżuri provviżorji fil-qasam tal-protezzjoni internazzjonali għall-benefiċċju tar-Repubblika Ellenika u tar-Repubblika Taljana – Sitwazzjoni ta’ emerġenza kkaratterizzata minn dħul f’daqqa ta’ ċittadini ta’ pajjiżi terzi fit-territorju ta’ ċerti Stati Membri – Rilokazzjoni ta’ dawn iċ-ċittadini fit-territorju tal-Istati Membri l-oħra – Proċedura ta’ rilokazzjoni – Obbligu għall-Istati Membri li jindikaw f’intervalli regolari, u mill-inqas kull tliet xhur, in-numru ta’ applikanti għal protezzjoni internazzjonali li jistgħu jiġu rrilokati malajr fit-territorju tagħhom – Obbligi konsekuttivi li jwasslu għar-rilokazzjoni effettiva – Interessi tal-Istati Membri marbuta mas-sigurtà nazzjonali u l-ordni pubbliku – Possibbiltà għal Stat Membru li jinvoka l-Artikolu 72 TFUE minħabba li ma japplikax atti tad-dritt tal-Unjoni ta’ natura vinkolanti)

6.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/3
            
         
      Sentenza tal-Qorti tal-Ġustizzja (It-Tielet Awla) tat-2 ta’ April 2020 – Il-Kummissjoni Ewropea vs Ir-Repubblika tal-Polonja, Il-Kummissjoni vs L-Ungerija, Il-Kummissjoni vs Ir-Repubblika Ċeka,
      (Kawża C-715/17, C-718/17 u C-719/17) (1)
      
      (Nuqqas ta’ Stat li jwettaq obbligu - Deċiżjonijiet (UE) 2015/1523 u (UE) 2015/1601 - Artikolu 5(2) u (4) sa (11) ta’ kull waħda minn dawn id-deċiżjonijiet - Miżuri provviżorji fil-qasam tal-protezzjoni internazzjonali għall-benefiċċju tar-Repubblika Ellenika u tar-Repubblika Taljana - Sitwazzjoni ta’ emerġenza kkaratterizzata minn dħul f’daqqa ta’ ċittadini ta’ pajjiżi terzi fit-territorju ta’ ċerti Stati Membri - Rilokazzjoni ta’ dawn iċ-ċittadini fit-territorju tal-Istati Membri l-oħra - Proċedura ta’ rilokazzjoni - Obbligu għall-Istati Membri li jindikaw f’intervalli regolari, u mill-inqas kull tliet xhur, in-numru ta’ applikanti għal protezzjoni internazzjonali li jistgħu jiġu rrilokati malajr fit-territorju tagħhom - Obbligi konsekuttivi li jwasslu għar-rilokazzjoni effettiva - Interessi tal-Istati Membri marbuta mas-sigurtà nazzjonali u l-ordni pubbliku - Possibbiltà għal Stat Membru li jinvoka l-Artikolu 72 TFUE minħabba li ma japplikax atti tad-dritt tal-Unjoni ta’ natura vinkolanti)
      (2020/C 222/03)
      Lingwa tal-kawża: iċ-Ċek, l-Ungeriż u l-Pollakk
      
         Partijiet
      
      
         (Kawża C-715/17)
      
      
         Rikorrenti: Il-Kummissjoni Ewropea (rappreżentanti: Z. Malůšková, A. Stobiecka-Kuik, G. Wils u A. Tokár, aġenti)
      
         Konvenuta: Ir-Reppublika tal-Polonja (rappreżentanti: E. Borawska-Kędzierska u B. Majczyna, aġenti)
      
         Intervenjenti insostenn tar-Republikka tal-Polonja: Ir-Repubblika Ċeka (rappreżentanti: M. Smolek, J. Vláčil, J. Pavliš u A. Brabcová, aġenti), L-Ungerija, (rappreżentant: M. Z. Fehér, aġent)
      
         (Kawża C-718/17)
      
      
         Rikorrenti: Il-Kummissjoni Ewropea (rappreżentanti: Z. Malůšková, A. Stobiecka-Kuik, G. Wils u A. Tokár, aġenti)
      
         Konvenuta: L-Ungerija (rappreżentanti: M. Z. Fehér u G. Koós, aġenti)
      
         Intervenjenti insostenn tal-Ungerija: Repubblika Ċeka (rappreżentanti: M. Smolek, J. Vláčil, J. Pavliš u A. Brabcová, aġenti), Ir-Repubblika tal-Polonja, (rappreżentant: E. Borawska-Kędzierska u B. Majczyna, aġenti)
      
         (Kawża C-719/17)
      
      
         Rikorrenti: Il-Kummissjoni Ewropea (rappreżentanti: Z. Malůšková, A. Stobiecka-Kuik, G. Wils u A. Tokár, aġenti)
      
         Konvenuta: Ir-Repubblika Ċeka (rappreżentanti: M. Smolek, J. Vláčil u J. Pavliš kif ukoll minn A. Brabcová, bħala aġenti)
      
         Intervenjenti insostenn tar-Repubblika Ċeka: L-Ungerija (rappreżentant: M. Z. Fehér, aġent), Ir-Repubblika tal-Polonja, (rappreżentant: E. Borawska-Kędzierska u B. Majczyna, aġenti)
      
         Dispożittiv
      
      
                  1)
               
               
                  Il-Kawżi C-715/17, C-718/17 u C-719/17 huma magħquda għall-finijiet tas-sentenza.
               
            
                  2)
               
               
                  Billi ma indikatx f’intervalli regolari, u mill-inqas kull tliet xhur, numru xieraq ta’ applikanti għal protezzjoni internazzjonali li jistgħu jiġu rrilokati malajr fit-territorju tagħha, ir-Repubblika tal-Polonja, mis-16 ta’ Marzu 2016, naqset milli twettaq l-obbligi tagħha taħt l-Artikolu 5(2) tad-Deċiżjoni tal-Kunsill (UE) 2015/1523 tal-14 ta’ Settembru 2015 li tistabbilixxi miżuri proviżorji fil-qasam tal-protezzjoni internazzjonali għall-benefiċċju tal-Italja u tal-Greċja, u taħt l-Artikolu 5(2) tad-Deċiżjoni tal-Kunsill (UE) 2015/1601 tat-22 ta’ Settembru 2015 li tistabbilixxi miżuri proviżorji fil-qasam tal-protezzjoni internazzjonali għall-benefiċċju tal-Italja u l-Greċja, kif ukoll, konsegwentement, milli twettaq l-obbligi sussegwenti ta’ rilokazzjoni li jaqgħu taħt l-Artikolu 5(4) sa (11) ta’ kull waħda minn dawn iż-żewġ deċiżjonijiet..
               
            
                  3)
               
               
                  Billi ma indikatx f’intervalli regolari, u mill-inqas kull tliet xhur, numru xieraq ta’ applikanti għal protezzjoni internazzjonali li jistgħu jiġu rrilokati malajr fit-territorju tagħha, l-Ungerija, mill-25 ta’ Diċembru 2015, naqset milli twettaq l-obbligi tagħha taħt l-Artikolu 5(2) tad-Deċiżjoni 2015/1601 kif ukoll, konsegwentement, milli twettaq l-obbligi sussegwenti ta’ rilokazzjoni li jaqgħu taħt l-Artikolu 5(4) sa (11) ta’ din id-deċiżjoni.
               
            
                  4)
               
               
                  Billi ma indikatx f’intervalli regolari, u mill-inqas kull tliet xhur, numru xieraq ta’ applikanti għal protezzjoni internazzjonali li jistgħu jiġu rrilokati malajr fit-territorju tagħha, ir-Repubblika Ċeka, mit-13 ta’ Awwissu 2016, naqset milli twettaq l-obbligi tagħha taħt l-Artikolu 5(2) tad-Deċiżjoni 2015/1523 u taħt l-Artikolu 5(2) tad-Deċiżjoni 2015/1601 kif ukoll, konsegwentement, milli twettaq l-obbligi sussegwenti ta’ rilokazzjoni li jaqgħu taħt l-Artikolu 5(4) sa (11) ta’ kull waħda minn dawn iż-żewġ deċiżjonijiet.
               
            
                  5)
               
               
                  Ir-Repubblika tal-Polonja għandha tbati, minbarra l-ispejjeż tagħha stess fil-Kawżi C-715/17, C-718/17 u C-719/17, dawk sostnuti mill-Kummissjoni Ewropea fil-Kawża C-715/17.
               
            
                  6)
               
               
                  L-Ungerija għandha tbati, minbarra l-ispejjeż tagħha stess fil-Kawżi C-715/17, C-718/17 u C-719/17, dawk sostnuti mill-Kummissjoni Ewropea fil-Kawża C-718/17.
               
            
                  7)
               
               
                  Ir-Repubblika Ċeka għandha tbati, minbarra l-ispejjeż tagħha stess fil-Kawżi C-715/17, C-718/17 u C-719/17, dawk sostnuti mill-Kummissjoni Ewropea fil-Kawża C-719/17.
               
            
         (1)  ĠU C 112, 26.03.2018.